**H O T Ă R Â R E**

**privind desemnarea reprezentantului Consiliului Județean Cluj în Consiliul de administrație al Casei de Asigurări de Sănătate a Județului Cluj**

Consiliul Județean Cluj întrunit în şedință ordinară;

Având în vedere Proiectul de hotărâre înregistrat cu nr. 49 din 13.04.2021 privind desemnarea reprezentantului Consiliului Județean Cluj în Consiliul de administrație al Casei de Asigurări de Sănătate a Județului Cluj, propus de Preşedintele Consiliului Județean Cluj, domnul Alin Tișe, care este însoțit de Referatul de aprobare cu nr. 13304/2021; Raportul de specialitate întocmit de compartimentului de resort din cadrul aparatului de specialitate al Consiliului Județean Cluj cu nr. 13326/2021 şi de Avizul cu nr. 13304 din 15.04.2021 adoptat de Comisia de specialitate nr. 5, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile:

* art. 2, ale art. 3 alin. (2), ale art. 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140 și ale art. 142 - 156 din Regulamentul de organizare şi funcționare a Consiliului Județean Cluj, aprobat prin Hotărârea Consiliului Județean Cluj nr. 170/2020;

În conformitate cu prevederile:

1. art. 173 alin. (1) lit. f) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
2. art. 282, ale art. 297 și ale art. 317 din Legea privind reforma în domeniul sănătății nr. 95 /2006, republicată, cu modificările și completările ulterioare;
3. Hotărârii Guvernului nr. 972/2006 pentru aprobarea Statutului Casei Naţionale de Asigurări de Sănătate, cu modificările și completările ulterioare,

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se desemnează în calitate de membru în Consiliul de administrație al Casei de Asigurări de Sănătate a Județului Cluj domnul Szegedi Andrei - reprezentant al Consiliului Județean Cluj.

**Art. 2. (1)** Persoana desemnată la art. 1 încheie cu Consiliul Județean Cluj un contract de mandat, pentru o perioadă de 4 ani, conform modelului-cadru prevăzut în **anexa**care face parte integrantă din prezenta hotărâre.

**(2)** Se împuternicește Președintele Consiliului Județean Cluj, domnul Alin Tișe, ca în numele și pentru Consiliul Județean Cluj, să semneze contractul de mandat cu reprezentantul Consiliului Județean Cluj în Consiliul de administrație al Casei de Asigurări de Sănătate a Județului Cluj desemnat conform prezentei hotărâri.

**Art. 3.** La data comunicării prezentei hotărâri se abrogă Hotărârea Consiliului Județean Cluj nr. [223/2016](http://www.cjcluj.ro/UserUploadedFiles/File/2012_sedinte/Hotarari/august/198_22_numire%20membrii%20CA%20spitale%20clinice%20final.doc) privind desemnarea unui reprezentant din partea Consiliului Județean Cluj în Consiliul de administrație al Casei de Asigurări de Sănătate a Județului Cluj.

**Art. 4.** Cu punerea în aplicare a prevederilor prezentei hotărâri se încredințează Președintele Consiliului Județean Cluj, prin Direcția Juridică.

**Art. 5.** Prezenta hotărâre se comunică Direcției Juridice, Casei de Asigurări de Sănătate a Județului Cluj, persoanei desemnate la art. 1 din prezenta hotărâre, doamnei Giurgiu Marinela, precum și Prefectului Județului Cluj, și se aduce la cunoștință publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 48 din 22 aprilie 2021**

*Prezenta hotărâre a fost adoptată cu 30 de voturi “pentru”, fiind astfel respectate prevederile legale privind majoritatea de voturi necesară.*